রেজাউল করিমকে অনেক ধন্যবাদ, এই চমৎকার চিঠিটির জন্য । বাংলদেশের গ্রাম্য জীবন সম্পর্কে যাদের প্রত্যক্ষ অভিজ্ঞতা রয়েছে, আমার স্থির বিশ্বাস আপনার চিঠিটি পড়তে পড়তে নিজেদের অজান্তে তাদের বেশির ভাগই সেই সময়ে ফিরে গিয়েছেন । আমার বাল্যকালের  বেশ কিছুটা সময় কেটেছে সিলেটের ফেঞ্চুগঞ্জে । নাম শুনেই বুঝতে পারছেন, গঞ্জ; জায়গাটি মোটামুটি শহর আর গ্রামের মাঝামঝি । তবে কুশিয়ারা নদীর তীরের ফেঞ্চুগঞ্জের জীবন ধারা শহরের নয়, কিছুটা গ্রাম ঘেসাই ছিল । সেখানেও মাঝে মধ্যে নৌকা বাইচ হতো, নানান উজ্জ্বল রঙে রাঙানো নৌকা, রং বেরঙ্গের কাগজ কেটে সাজানো নৌকা আর নদীর দুকুল উপচানো উৎফুল্ল মানুষের ভীড় । আপনার চিঠি পড়তে পড়তে আরো রঙীন হয়ে ফিরে এলো সেই স্মৃতি । অনেক অনেক ধন্যবাদ আপনাকে । আপনার পরবর্তী চিঠির অপেক্ষায় থাকলাম, আশা করবো দীর্ঘ অপেক্ষায় রাখবেন না ।